Kudumist-aastale tuleb punkt soojemat sorti õlasoojendajaga.      Heleni soovil läks kordamisele mu enda varem kootud mudel. Eks ma ikka veidi-veidi modifitseerisin teda.  Koekirjaks on välismaa keelest tuntud "fan and feather". Hea lihtne kudumine.      Plaan oli kududa Novita Luxus Alpakast üksi, kuid peale proovi tegemist tundus, et seda on  kuidagi vähe sellise mõnusa eseme jaoks. Et siis saada lisa pehmust ning mahulisust, panin nimetatud lõngaotsa kokku Rowani Kidsilk Hazega, mida mul siin hiljuti tehtud sallist veidi järel oli.  Alpakat kulutasin alla 3 toki ning mohääri vist tiba üle toki.  Varras 5mm.                        Foto /   Taavi.    Siirad tänud ja kummardused teile kõigile, kes te olete minu virtuaalset kudu-kodu selle aasta jooksul külastanud!  Ilusat algavat aastat!    Thank you all for visiting my virtual knitting-world during this year and best wishes for the New Year!